Asuntojen hinnat putoavat vauhdilla Ruotsissa – tukholmalainen Lisa Bengtsson sai unelmayksiönsä, vaikka ei jättänyt edes tarjousta

Asiantuntijan mukaan suomalaisten on ”ehdottomasti” syytä olla huolissaan länsinaapurin kehityksestä. ”Jos Ruotsi aivastaa, niin Suomi sairastaa.”

Tukholma.

Nuori Elvis tulee alas seinältä ja sujahtaa pahvilaatikkoon. Rokin kuningas jättää nyt taakseen Tukholman suoraan sanottuna sairaat vuokramarkkinat. Hyvästi pimeät alivuokrasopimukset, täältä tullaan omistusasuminen.

Onnelliselta näyttää myös kuvaa laatikkoon pakkaava Lisa Bengtsson, 30-vuotias kirjankustantamon graafikko.